Šakėnų akmuo

Šakėnų akmuo – saugomas geologinis gamtos paveldo objektas, esantis Šilalės rajono savivaldybėje, Šakėnų kaime (Kvėdarnos sen.), apie 10 km į vakarus nuo Kvėdarnos. Riedulys slūgso prie kelio , šlaitelyje už pakelės griovio, pietų pusėje, 50 m nuo sodybos ties posūkiu į Šakėnų žvyrkelį. Toliau už akmens driekiasi atviri laukai. 2022 m. vasaros duomenimis, lankytinas objektas nebuvo pažymėtas ženklu, apaugęs krūmokšniais.
miniatiūra|180px|left|Akmuo iš arti
miniatiūra|180px|left|Gediminaičių stulpai su įrašu apatinėje dalyje: „Audiniai / 26.07.2007“

Šakėnų akmuo yra apie 2 m aukščio, pastatytas vertikaliai, į viršų smailėjantis. Geologinių ar išmatavimo duomenų nepateikiama.Saugomų teritorijų valstybės kadastras  stk.am.lt Ant jo priekinės plokštumos, atsuktos į kelią, pritvirtintos tamsaus metalo juostos, sudarančios Gediminaičių stulpus. Apatinėje horizontalioje juostoje iškaltas įrašas „Audiniai / 26.07.2007“. Po Gediminaičių stulpais didelėmis iškiliomis raidėmis pritvirtinti įrašai „GERO KELIO / AKĖ“.

 Istorija 

Riedulį prie kelio Kvėdarna-Švėkšna apie 1969 m. atgabeno melioratoriai iš Buišių kaimo melioruotų laukų Šakėnų mokykloje tuomet dirbusio mokytojo iniciatyva. 1989 m. duomenimis, šalia riedulio (už 1 m į vakarų pusę) pasodintas augo kadagys, tuomet dar truputį žemesnis už patį riedulį.Lietuvos geologijos tarnyba. Geotopai (išrašas). Informacija apie geotopą

Šakėnų akmuo įrašytas į Šilalės rajono savivaldybės saugomų gamtos paveldo objektų sąrašą.Savivaldybės saugomų gamtos paveldo objektų sąrašas  Paskelbtas saugomu savivaldybės tarybos 2006 m. gruodžio 29 d. sprendimu Nr. T1-1324.

 Šaltiniai 

 Nuorodos 

 Kvėdarnos seniūnija. Lankytinos vietos . silale.lt

Kategorija:Lietuvos rieduliai
Kategorija:Šilalės rajono paveldas
Kategorija:Lietuvos gamtos paveldo objektai